[{"text_idx": "#000000", "text": "Yn llawn asbri, lliw a rythmau cyffrous, ysbrydolwyd QWERIN gan wead a phatrymau'r ddawns werin Gymreig, ynghyd ag egni heintus bywyd nos Cwiar. Mae QWERIN yn cynnig sylwebaeth ar y cysyniad o \u2018Queerness\u2019 a Chymreictod mewn perfformiad dawns gyfoes sy\u2019n ddathliad egni\u0308ol o ddiwylliant, hunaniaeth a chymuned. Perfformir i sgo\u0302r sain wreiddiol gan rai o gerddorion amlycaf Cymru a\u0302 gwisgoedd trawiadol sy\u2019n rhoi blas newydd i\u2019r wisg draddodiadol Gymreig. Mae QWERIN yn wledd i\u2019r glust a\u2019r llygad."}, {"text_idx": "#000004", "text": "Gyda gwisgoedd mor drawiadol, mae syniadaeth Qwerin yn gallu cael ei gyflwyno ar ffurf sioe gerdded mewn gwyliau a digwyddiadau tu allan. Mae'r perfformiad hwn yn cynnwys rhyngweithio gyda'r dorf mewn cyfrwng cymysg o ddawnsio gwerin a dawnsio clwb. Bydd y dawnswyr yn perfformio cymalau bychan o'r sioe gyflawn wrth ymlwybro rhwng y dorf."}, {"text_idx": "#000014", "text": "Aeth Meilir ati i greu'r gwaith hwn ar gyfer Cwmni Theatr Arad Goch ym mis Gorffennaf 2018 yn rhan o '6x1', sef cynllun sy'n annog a chefnogi artistiaid ifanc i greu gwaith newydd. Mae'r solo hwn yn seiliedig ar hunaniaeth dyn ifanc hoyw a'i berthynas a\u0302 dau le hollol wahanol. Mae'n codi cwestiynau am hunaniaeth a phwysigrwydd lle mewn perthynas a\u0302 hunaniaeth. Allwn ni fodoli, drwy fod yn fodlon, mewn dau le cyferbyniol ar yr un pryd? Beth sy'n digwydd pan fydd y ddau fyd yn gwrthdaro? Pa effaith y mae labelu yn ein cymdeithas yn ei gael arnom wrth inni ddod o hyd i'r canol llonydd rhwng dau fyd croes, ac yn ein hunain?"}]